section_heading: Sportska karijera
paragraph_text: Bljesak karijere Flo-Jo je svakako nastup na OI u Seoulu 1988., kada je s velikim razlikama u cilju pobijedila i na 100 m (pobjeda od 3 desetinke pred drugoplasiranom) te na 200 m sa svjetskim rekordom (4 desetinke pred drugoplasiranom). Uz medalje u štafetama, njen nastup na tim Igrama je svakako jedan od najimpozantnijih atletskih nastupa u povijesti.